เรื่องร้องเรียน: มีคนให้อาหารนกพิราบ อาหารสัตว์ อาหารแมว จนแมวมาอยู่กันถาวรเลย บนหลังคาบ้าน ทำให้หลังคาพัง ขี้เยี่ยวกันบนหลังคา สร้างความเดือนร้อนมากครับ  บ้านสุดซอยริมคลองประตูสีเขียว
การดำเนินการของเจ้าหน้าที่: สำนักงานเขตบางกอกใหญ่ ขอขอบพระคุณท่าน ที่แจ้งเรื่องร้องเรียนเข้ามา ทางสำนักงานเขต ได้ดำเนินการตรวจสอบแล้ว ขอเรียนแจ้งว่า เจ้าหน้าที่ฝ่ายสิ่งแวดล้อมและสุขาภิบาล ได้ตรวจสอบ เมื่อวันที่ 27 มิถุนายน2566 เวลา 11.00 น. ณ อาคารเลขที่ 188/1 ถนนอิสรภาพ แขวงวัดอรุณ เขตบางกอกใหญ่ ขณะตรวจสอบพบผู้ดูแลอาคาร แจ้งว่า ผู้พักอาศัยในอาคารดังกล่าวได้ให้อาหารสัตว์เป็นครั้งคราว เจ้าหน้าที่จึงได้แจกประกาศสำนักงานเขตบางกอกใหญ่ เรื่อง ขอความร่วมมือห้ามให้อาหารนกพิราบในที่หรือทางสาธารณะ และประชาสัมพันธ์เรื่องการป้องกันโรคไข้หวัดนกจากนกธรรมชาติ แก่ผู้ดูแลอาคารและผู้อาศัยข้างเคียง ซึ่งจะได้ติดตามผลและแจ้งให้ทราบต่อไปค่ะ  ⭐⭐⭐⭐⭐รบกวนท่านกดดาวให้แก่เจ้าหน้าที่เพื่อเป็นขวัญและกำลังใจ ในการปฏิบัติงานต่อไปค่ะ ขอบพระคุณอย่างยิ่งค่ะ 🙏 🙏
ความเห็นของผู้แจ้ง: ขอขอบคุณเจ้าหน้าที่ทุกๆท่านมากๆเลยครับ ที่เข้ามาตรวจสอบแล้วดำเนินการแก้ไขปัญหาได้ตรงจุดในทันทีเลย เจ้าหน้าที่มีความตั้งใจในการเข้ามาแก้ปัญหา มีการติดตามปัญหาอย่างจริงจังๆ ดีมากๆครับ
พื้นที่: แขวงวัดอรุณ เขตบางกอกใหญ่ กรุงเทพมหานคร